7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Χ. 2747/85 της 7/17 Δεκ. 1970  (ΦΕΚ Β΄ 913) Περί εισαγωγής επί προσωρινή ατελεία ζακχάρεως δια την παραγωγήν οινοπνευματωδών ποτών εξαγομένων εις αλλοδαπήν. ΄Εχοντες υπ΄ όψιν: 1)Τας διατάξεις του Νόμ.4607/1930. 2)Την από 30.9.70 γνωμοδότησιν της επιτροπής του άρθρ. 6 του Νόμ. 2861/54, αποφασίζομεν: ΄Αρθρ.1.-Επιτρέπεται η εισαγωγή υπό Βιομηχάνων, επί προσωρινή ατελεία και επί καταθέσει δια τους δασμούς και λοιπούς φόρους χρηματικής Τραπεζικής ή αξιοχρέου προσωπικής εγγυήσεως τρίτου, ζακχάρεως δια την παραγωγήν οινοπνευματοδών ποτών και ηδυπότων, εξαγομένων εις αλλοδαπήν εντός έτους από της εισαγωγής της ζακχάρεως. ΄Αρθρ.2.-1.Οι εργοστασιάρχαι οι βουλόμενοι να τύχωσι του υπό της παρούσης παρεχομένου αυτοίς ευεργετήματος δέον να υποβάλωσιν εις την Τελωνειακήν Αρχήν εις την περιφέρειαν της οποίας κείται το εργοστάσιόν των σχετικήν αίτησιν, εις ην δέον να αναφέρωσι: α)Το ονοματεπώνυμον αυτών και του αντιπροσώπου των. β)Την πόλιν και την θέσιν εις ην ευρίσκεται το εργοστάσιον καθώς και τας αποθήκας αποθηκεύσεως των πρώτων υλών και των παραγομένων ετοίμων προς εξαγωγήν προϊόντων. 2.Επί τη υποβολή της κατά τα ανωτέρω αιτήσεως ο αρμόδιος Τελώνης συγκαλεί την υπό του άρθρ.2 του Νόμ. ΒΡΝΗ/1893 προβλεπομένην επιτροπήν προς έλεγχον των στοιχείων της αιτήσεως και καθορισμόν της ετησίας δυναμικότητος του εργοστασιάρχου βάσει της παραγωγικής δυναμικότητος των εγκαταστάσεων και των εξαγωγικών δυνατοτήτων τούτου. 3.Επί τη βάσει του πορίσματος της κατά τα ανωτέρω επιτροπής ο αρμόδιος Τελώνης προβαίνει εις την παράδοσιν, εκάστοτε, των αναγκαιούντων τω εργοστασιάρχη ποσοτήτων ζακχάρεως. ΄Αρθρ.3.-Κατά την επί προσωρινή ατελεία παράδοσιν της ζακχάρεως θα τίθενται επί των σάκκων εν οις αύτη έχει συσκευασθή διακριτικά γνωρίσματα προς αποφυγήν αντικαταστάσεως ταύτης και ευχερή έλεγχον των υπολοίπων. Σελ. 526,04(γ) Τεύχος 420-Σελ. 92 ΄Αρθρ.4.-Η επί προσωρινή ατελεία εισαγωμένης ζάκχαρις δύναται να χρησιμοποιήται είτε αυτουσία δια την παραγωγήν οινοπνευματωδών ποτών και ηδυπότων είτε κεκαυμένη προς χρήσιν τούτων. ΄Αρθρ.5.-Η ποσότης της αυτουσίας ζακχάρεως της χρησιμοποιουμένης δια την παραγωγήν των εξαγωμένων προϊόντων θα καθορίζεται βάσει των αποτελεσμάτων χημικής αναλύσεως δειγμάτων λαμβανομένων κατά τα κεκανονισμένα κατά την εξαγωγήν η δε ποσότης της κεκαυμένης ζακχάρεως βάσει πρωτοκόλλου χρησιμοποιήσεως ταύτης συντασσομένου, κατά περίπτωσιν, υπό των παρισταμένων κατά την προσθήκην ταύτης οργάνων του Γενικού Χημείου του Κράτους και της αρμοδίας Τελωνειακής Αρχής προσκαλουμένων προς τούτο υπό του εργοστασιάρχου. ΄Αρθρ.6.-Η πίστωσις των οικείων παραστατικών προσωρινής ατελείας θα πραγματοποιήται δυνάμει αντιγράφων των διασαφήσεων εξαγωγής και βάσει της κατά το άρθρ. 5 της παρούσης χρησιμοποιουμένης ποσότητος ζακχάρεως, αυτουσίας και κεκαυμένης τοιαύτης. ΄Αρθρ.7.-Επί περιπτώσεων διαπιστώσεως, βάσει της πραγματοποιουμένης χημικής αναλύσεως, χρησιμοποιήσεως εκτός αυτουσίας ζακχάρεως και χαρουποσιροπίου η βιομηχανία στερείται του δικαιώματος πιστώσεως των παραστατικών εισαγωγής της ζακχάρεως και υποχρεούται εις την καταβολήν των δασμών και λοιπών φόρων της ζακχάρεως, της χρησιμοποιηθείσης δια την παραγωγήν των οινοπνευματωδών ποτών και ηδυπότων, τη προσθήκη χαρουποσιροπίου. ΄Αρθρ.8.-Άμα τη λήξει της προθεσμίας εξαγωγής της ζακχάρεως χρεούνται οι δασμοί και οι λοιποί φόροι οι αναλογούντες επί της μη επανεξαχθείσης ποσότητος ζακχάρεως και εισπράττονται ούτοι κατά τα κεκανονισμένα. ΄Αρθρ.9.-Η παρούσα δημοσιευθήτω δια της Εφημερίδος της Κυβερνήσεως. 30.Η.κ.7 Ζάχαρη 